## Pravilnik o načinu nošenja oružja i streljiva

### NN 34/2002 (3.4.2002.), Pravilnik o načinu nošenja oružja i streljiva

# ministarstvo unutar­njih poslova

735

Na teme­lju članka 129. stavka 2. podstavka 2. Zakona o policiji
(»Narodne novine« broj 129/00) ministar unutar­njih poslova donosi

## PRAVILNIK

### O NAČINU NOŠENJA ORUŽJA I STRELJIVA

Članak 1.

Ovim Pravilnikom propisuje se
način noše­nja oružja i stre­ljiva policijskih službenika Ministarstva unutar­njih
poslova (u ­da­lj­­­njem tekstu Ministarstva).

Članak 2.

Oružjem, u smislu ovog
Pravilnika, smatra se kratko vatreno oružje (u da­ljnjem tekstu osobno oružje)
i dugo vatreno oružje (u da­lj­njem tekstu posebno oružje) koje nose policijski
službenici.

Članak 3.

Vrste i način noše­nja
osobnog i posebnog oružja i stre­ljiva ovise o karakteru policijskih poslova
koje obav­ljaju policijski službenici.

Članak 4.

Policijski službenik zadužuje
osobno oružje nakon položenog ispita za zva­nje policijskog službenika i izdava­nja
službene značke i službene iskaznice.

Članak 5.

Policijski službenik u
pravilu zadužuje jedno osobno oružje s 50 komada stre­ljiva odgovarajuće­g
kalibra.

Dio stre­ljiva policijski
službenik je dužan umetnuti u nabojnike, do njihova punog kapaciteta, a
preostali dio čuvati na siguran način.

U slučaju da je policijski
službenik uporabio vatreno oružje, zadužuje nedostajuću količinu stre­ljiva do
50 komada.

Stre­ljivo za posebno oružje
policijski službenik preuzima zajedno s oružjem iz priručnog skladišta
ustrojstvene jedinice, u količini koju odredi nadležni rukovodite­lj.

Nakon obav­ljenog policijskog
posla, zajedno s posebnim oružjem, policijski službenik vraća i zaduženo stre­ljivo
odnosno neutrošeno stre­ljivo, ako je došlo do uporabe posebnog oružja.

Članak 6.

Policijski službenik koji
poslove obav­lja u odori nosi osobno oružje u koricama na strani ruke kojom
rukuje oružjem.

Policijski službenik iz
stavka 1. ovog članka nosi pričuvni nabojnik u koricama.

Korice za osobno oružje i
korice za pričuvni nabojnik sastavni su dio službenog policijskog kompleta za
noše­nje oružja.

Policijski službenik koji
nosi svečanu odoru ne nosi osobno oružje, osim ako mu to poslovi nalažu.

Članak 7.

Policijski službenik koji
policijske poslove obav­lja u građanskom odijelu, osobno oružje i stre­ljivo
nosi prikriveno u koricama na remenu hlača ili ispod pazuha odnosno u posebnim
pojasnim torbicama.

Članak 8.

Policijski službenik smije
osobno oružje nositi i izvan službe.

Članak 9.

Kada policijski službenik ne
nosi osobno oružje, dužan ga je čuvati odvojeno od stre­ljiva te ga odložiti na
sigurno mjesto izvan dohvata drugih osoba.

Članak 10.

Tijekom obav­lja­nja poslova
u službenim prostorijama policijski službenik, ovisno o okolnostima, smije
osobno oružje odložiti na sigurno mjesto na način koji onemogućava ­nje­govu
dostupnost drugim osobama.

Članak 11.

Policijski službenik u obav­lja­nju
policijskih poslova obvezan je osobno oružje s nabojnikom nositi u koricama bez
stre­ljiva u cijevi.

U slučaju kada u obav­lja­nju
policijskog posla opravdano može pretpostaviti da će se prilikom ­nje­gova da­lj­nje­g
obav­lja­nja naći u situaciji u kojoj bi mogli biti ispu­njeni uvjeti za
uporabu vatrenog oružja iz članka 62. stavka 2. Zakona o policiji (»Narod­ne
novine« broj 129/00), policijski službenik ovlašten je ubaciti stre­ljivo u
cijev oružja prije nastavka obav­lja­nja policijskog posla.

Odmah nakon što prestanu okolnosti iz stavka 2. ovog članka, policijski
službenik dužan je provjeriti nalazi li se naboj u cijevi te oružje na siguran
način isprazniti.

Odredbe stavka 1., 2. i 3. ovoga članka odgovarajuće se primje­njuju i
na noše­nje posebnog oružja.

Članak 12.

Posebno oružje policijskih službenika na zaduže­nju ustrojstvene
jedinice Ministarstva čuva se u priručnim skladištima ustrojstvenih jedinica
sukladno propisima o skladište­nju oružja i stre­ljiva.

Policijski službenik preuzima posebno oružje iz priručnog skladišta
ustrojstvene jedinice samo za vrijeme obav­lja­nja policijskog posla po
zapovijedi nadležnog rukovodite­lja.

Članak 13.

Kada, u slučajevima iz članka 12. stavka 2. ovog Pravilnika, policijski
službenik koristi službeno prijevozno sredstvo, dužan je posebno oružje držati
u posebno ugrađenim nosačima oružja.

Ukoliko prijevozno sredstvo nema ugrađene nosače oružja, policijski
službenik je oružje dužan prevoziti tako da ne dovede u opasnost sebe i druge.

Članak 14.

Policijski službenik zadužuje osobno oružje i stre­ljivo s odgovarajućim
priborom u ustrojstvenoj jedinici nadležnoj za skladišno poslova­nje teme­ljem
naloga ustrojstvene jedinice nadležne za poslove naoruža­nja izdanog po pisanom
zahtjevu rukovodite­lja ustrojstvene jedinice u koju je raspoređen.

Članak 15.

Stupa­njem na snagu ovog Pravilnika prestaju važiti Pravilnik o vrstama
službenog oružja i opremi ovlaštenih službenih osoba Ministarstva unutar­njih
poslova Republike Hrvatske broj 511-01-64-38758/1-96. od 3. ožujka 1997. godine
i Pravilnik o postupa­nju sa službenim osobnim naoruža­njem i ubojnom opremom
br. 511-01-64-9511/1-95. od 22. siječ­nja 1996. godine, u dijelu koji se odnosi
na način noše­nja oružja i stre­ljiva.

Članak 16.

Ovaj Pravilnik stupa na snagu osmog dana od dana objave u »Narodnim
novinama«.

Broj: 511-01-52-2796/1-01
Zagreb, 6. ve­ljače 2002.

Ministar
**Šime Lučin,** v. r.

Pravilnik, NN 34/2002-735